钦定古今图书集成/明伦汇编/氏族典/第039卷 > 江晓
## 钦定古今图书集成/明伦汇编/氏族典/第039卷 > 江晓

按《浙江通志》：“晓字景熙，仁和人，澜之子。正德进士，历
兵部车驾司郎中，改吏部，出为山东参政，陟山西右
布政使，条陈体国便民六事，悉见施行。岁大祲，太原、
平阳民多转徙，晓极力赈济安辑，所全活以万计。庚
寅，擢应天府尹，复条奏职掌十事。上嘉之，有体国为
民之褒。岁旱蝗，祈祷，甘澍随降，蝗亦寻灭。至秋复旱”，
乃发仓赈之，所活又数十万人。入为工部右侍郎。值
驾巡承天，命晓先出警道。御史胡守忠恐临时愆误，
欲先论晓以分己责，乃诬奏晓稽误，遂逮诏狱。狱吏
孙纲竟考致其狱，勒停为民。卒，赠工部尚书。